b'\n_START_ARTICLE_\nCruciada german\xc4\x83 din 1096\n_START_SECTION_\nContextul istoric\n_START_PARAGRAPH_\nPredicile pentru organizarea primei cruciade au dus la o cre\xc8\x99tere a sentimentelor antisemite. O credin\xc8\x9b\xc4\x83 foarte r\xc4\x83sp\xc3\xa2ndit\xc4\x83 \xc3\xaen epoc\xc4\x83 era aceea conform c\xc4\x83reia cucerirea Ierusalimului de c\xc4\x83tre cre\xc8\x99tini \xc8\x99i \xc3\xaensc\xc4\x83unarea unui \xc3\xaemp\xc4\x83rat cre\xc8\x99tin \xc3\xaen Ora\xc8\x99ul Sf\xc3\xa2nt avea s\xc4\x83 fie evenimentul declan\xc8\x99ator al Sf\xc3\xa2r\xc8\x99itului lumii, \xc3\xaen timpul c\xc4\x83ruia se presupunea c\xc4\x83 evreii se vor converti la cre\xc8\x99tinism. \xc3\x8en anumite zone din Fran\xc8\x9ba sau Germania, evreii erau considera\xc8\x9bi ca fiind du\xc8\x99manii cre\xc8\x99tinilor \xc3\xaen aceea\xc8\x99i m\xc4\x83sur\xc4\x83 cu musulmanii. Evreii erau considera\xc8\x9bi responsabili pentru crucificarea lui Iisus Cristos \xc8\x99i \xc3\xaen plus ei erau mult mai aproape de cre\xc8\x99tini dec\xc3\xa2t musulmanii din Asia. Mul\xc8\x9bi cre\xc8\x99tini atra\xc8\x99i de ideea cruciat\xc4\x83 au considerat c\xc4\x83 nu este necesar s\xc4\x83 c\xc4\x83l\xc4\x83toreasc\xc4\x83 la mari dep\xc4\x83rt\xc4\x83ri pentru a lupta cu necredincio\xc8\x99ii, de vreme ce necredincio\xc8\x99i se aflau at\xc3\xa2t de aproape de casele lor. Este foarte posibi ca lupt\xc4\x83torii crucia\xc8\x9bi s\xc4\x83 fi fost motiva\xc8\x9bi \xc8\x99i de nevoia de bani, iar comunit\xc4\x83\xc8\x9bile evrei\xc8\x99ti din zona Rhinului erau relativ bogate, at\xc3\xa2t datorit\xc4\x83 izol\xc4\x83rii c\xc3\xa2t \xc8\x99i datorit\xc4\x83 faptului c\xc4\x83, spre deosebire de cre\xc8\x99tini, nu aveau restric\xc8\x9bii cu privire la practicarea c\xc4\x83m\xc4\x83t\xc4\x83riei. _NEWLINE_De la valul de expulz\xc4\x83ri \xc8\x99i convertiri for\xc8\x9bate din secolul al VII-lea, nu mai se repetase vreo ac\xc8\x9biune de mas\xc4\x83 multina\xc8\x9bional\xc4\x83 \xc3\xaempotriva evreilor de c\xc4\x83tre cre\xc8\x99tini. Au existat mai multe mi\xc8\x99c\xc4\x83ri regionale de persecutare a evreilor de c\xc4\x83tre cre\xc8\x99tini: o mi\xc8\x99care antisemit\xc4\x83 \xc3\xaen Metz \xc3\xaen 888, un complot \xc3\xaempotriva evreilor din Limoges \xc3\xaen 992, un val de persecu\xc8\x9bii antievreie\xc8\x99ti al cre\xc8\x99tinilor milenari\xc8\x99ti, (care credeau c\xc4\x83 Iisus avea s\xc4\x83 coboare din Ceruri pe P\xc4\x83m\xc3\xa2nt \xc3\xaen anul 1000) \xc8\x99i amenin\xc8\x9b\xc4\x83rile cu expulzarea evreilor din Treves din 1066. Toate acestea erau v\xc4\x83zute mai degrab\xc4\x83 \xe2\x80\x9c\xc3\xaen termenii tradi\xc8\x9bionali ai proscrierilor guvernamentale mai degrab\xc4\x83 dec\xc3\xa2t a atacurilor populare ne\xc3\xaenfr\xc3\xa2nte.\xe2\x80\x9d De asemenea, multe mi\xc8\x99c\xc4\x83ri \xc3\xaempotriva evreilor, (precum convertirile for\xc8\x9bate din timpul lui Robert cel Pios al Fran\xc8\x9bei, al lui Richard al II-lea al Normandiei, sau al lui Henric al II-lea al Sf\xc3\xa2ntului Imperiu Roman de pe la 1007 \xe2\x80\x93 1012), au fost anulate ori de Papii de la Roma ori de episcopii locali. Entuziasmul ap\xc4\x83rut \xc3\xaen r\xc3\xa2ndul cre\xc8\x99tinilor dup\xc4\x83 chem\xc4\x83rile Papei Urban al II-lea la cruciad\xc4\x83 a mutat persecu\xc8\x9biile evreilor \xc3\xaentr-o nou\xc4\x83 etap\xc4\x83 a istoriei, total diferit\xc4\x83 de tot ce se \xc3\xaent\xc3\xa2mplase p\xc3\xa2n\xc4\x83 atunci. _NEWLINE_Nivelul antisemitismului din acea perioad\xc4\x83 poate fi apreciat prin prisma comentariilor lui Godfrey de Bouillon care \xe2\x80\x9ca jurat  c\xc4\x83 nu va pleca la cruciad\xc4\x83 p\xc3\xa2n\xc4\x83 nu va r\xc4\x83zbuna s\xc3\xa2ngele lui cristos [v\xc4\x83rs\xc3\xa2ndu-l pe cel al evreilor]... astfel \xc3\xaenc\xc3\xa2t s\xc4\x83 nu mai poat\xc4\x83 r\xc4\x83m\xc3\xa2nea vie vreun rest printre ei\xe2\x80\x9d. \xc3\x8emp\xc4\x83ratul Heinrich al IV-lea a interzis printr-un ordin clar astfel de ac\xc8\x9biuni violente. Godfrey a pretins c\xc4\x83 el nu a \xc3\xaenten\xc8\x9bonat niciodat\xc4\x83 s\xc4\x83 ucid\xc4\x83 cu adev\xc4\x83rat vreun evreu, dar comunit\xc4\x83\xc8\x9bile din Mainz \xc8\x99i K\xc3\xb6ln i-au trimis o colect\xc4\x83 de aproximativ 500 de m\xc4\x83suri de argint ca mit\xc4\x83,  _NEWLINE_Sigebert de Gembloux scria c\xc4\x83 mai \xc3\xaenainte de pornirea \xe2\x80\x9eunui r\xc4\x83zboi \xc3\xaen numele lui Dumnezeu\xe2\x80\x9d era esen\xc8\x9bial ca evreii s\xc4\x83 se converteasc\xc4\x83\xe2\x80\x9d, iar cei care s-ar fi \xc3\xaempotrivit urmau s\xc4\x83 fie \xe2\x80\x9edeposeda\xc8\x9bi de bunurile lor, masacra\xc8\x9bi \xc8\x99i alunga\xc8\x9bi din ora\xc8\x99e\xe2\x80\x9d. _NEWLINE_Prima izbucnire a violen\xc8\x9belor s-a petrecut \xc3\xaen Fran\xc8\x9ba. O cronic\xc4\x83 contempoan\xc4\x83 a unui autor anonim din Mainz aduce m\xc4\x83ruturia c\xc4\x83 \xe2\x80\x9ePrimii care s-au ridicat au fost ofi\xc8\x9berii, nobilii \xc8\x99i oamenii de r\xc3\xa2nd care tr\xc4\x83iau \xc3\xaen \xc8\x9bara Fran\xc8\x9bei [Sarefat] care s-au sf\xc4\x83tuit \xc8\x99i au pl\xc4\x83nuit... s\xc4\x83  cure\xc8\x9be calea pe care se  va merge la Ierusalim\xe2\x80\x9d. Richard de Poitiers scria c\xc4\x83 persecutarea evreilor era r\xc4\x83sp\xc3\xa2ndit\xc4\x83 \xc3\xaen Fran\xc8\x9ba la \xc3\xaenceputul expedi\xc8\x9biilor c\xc4\x83tre r\xc4\x83s\xc4\x83rit.  Cronicarul anonim din Mainz mai scria  \xe2\x80\x9e\xc3\x8en momentul \xc3\xaen care comunit\xc4\x83\xc8\x9bile [evreie\xc8\x99ti] din Fran\xc8\x9ba au auzit [despre aceste lucruri], au fost cuprin\xc8\x99i de frisone. Ei au scris scrisori \xc8\x99i au trimis mesageri c\xc4\x83tre toate comunit\xc4\x83\xc8\x9bile din zona Rhinului, cu scopul de a se gr\xc4\x83bi... \xc8\x99i a c\xc4\x83uta mil\xc4\x83 la Cel care s\xc4\x83l\xc4\x83\xc8\x99uie\xc8\x99te \xc3\xaen Ceruri, c\xc4\x83ci El ar mai putea s\xc4\x83-i salveze din m\xc3\xa2inile lor [ale cre\xc8\x99tinilor]. C\xc3\xa2nd aceste scrisori au ajuns \xc3\xaen m\xc3\xa2inile celor sfin\xc8\x9bi din regiune [a Rhinului], cu alte cuvinte a celor faimo\xc8\x99i... din Mainz, ei au r\xc4\x83spuns [creligionarilor] celor din Fan\xc8\x9ba dup\xc4\x83 cum urmeaz\xc4\x83: Comunit\xc4\x83\xc8\x9bile au proclamat \xc8\x9binerea unui post. Am f\xc4\x83cut ceea ce depindea de noi. Dumnezeu s\xc4\x83 ne izb\xc4\x83veasc\xc4\x83 \xc8\x99i El s\xc4\x83 v\xc4\x83 izb\xc4\x83veasc\xc4\x83 de asemenea \xc8\x99i pe voi de toate am\xc4\x83r\xc4\x83ciuniel \xc8\x99i \xc3\xaempil\xc4\x83rile [care ar putea veni] \xc3\xaempotriva voastr\xc4\x83. Noi ne temem foarte tare.\xe2\x80\x9d _NEWLINE_\xc3\x8en lunile iunie \xc8\x99i iulir ale anului 1095, comunit\xc4\x83\xc8\x9bile evreie\xc8\x99ti din Rhineland (la nord de principalele regiuni de deplasare din Neuss, Wevelinghoven, Altenahr, Xanten and Moers) au fost atacate, dar nu au r\xc4\x83mas \xc3\xaensemn\xc4\x83ri asupra conduc\xc4\x83torilor \xc8\x99i a membrilor grupurilor de crucia\xc8\x9bi participante. Unii dintre evrei au plecat c\xc4\x83tre r\xc4\x83s\xc4\x83rit pentru a sc\xc4\x83pa de persecu\xc8\x9bii. _NEWLINE_\xc3\x8en perioada de maxim\xc4\x83 suspiciune a cre\xc8\x99tinilor fa\xc8\x9ba de evrei, mii de franci membri ai Cruciadei populare au ajuns \xc3\xaen regiunea Rhinului \xc3\xaen condi\xc8\x9biile \xc3\xaen care r\xc4\x83m\xc4\x83seser\xc4\x83 f\xc4\x83r\xc4\x83 provizii.  Pentru a-\xc8\x99i reface stocurile de alimente, crucia\xc8\x9bii au \xc3\xaenceput s\xc4\x83 jefuiasc\xc4\x83 propriet\xc4\x83\xc8\x9bile evreie\xc8\x99ti \xc3\xaen c\xc4\x83utarea alimentelor \xc8\x99i \xc3\xaen acela\xc8\x99i timp au \xc3\xaencercat s\xc4\x83-i mobilizeze la ac\xc8\x9biuni violente \xc8\x99i pe cre\xc8\x99tinii locali. _NEWLINE_Nu to\xc8\x9bi crucia\xc8\x9bii care r\xc4\x83m\xc4\x83seser\xc4\x83 f\xc4\x83r\xc4\x83 provizii au apelat la crim\xc4\x83, unii precum liderul spiritual Pierre l\xe2\x80\x99Ermite din Amiens s-au folosit de mijloace care pot fi caracterizate drept extorcare. El avea asupra sa o scrisoare din partea evreilor francezi c\xc4\x83tre comunitatea evreilor din Trier. Scrisoarea \xc3\xaei \xc3\xaendemna s\xc4\x83 asigure provizii crucia\xc8\x9bilor c\xc4\x83lug\xc4\x83rului Pierre. Evreii erau at\xc3\xa2t de speria\xc8\x9bi \xc3\xaen momentul \xc3\xaen care c\xc4\x83lug\xc4\x83rul ajungea \xc3\xaen dreptul por\xc8\x9bilor lor \xc3\xaenc\xc3\xa2t erau de acord s\xc4\x83 \xc3\xaei ofere imediat proviziile cerute.  Indiferent care era pozi\xc8\x9bia fa\xc8\x9b\xc4\x83 de evrei a lui Pierre, oamenii care pretindeau c\xc4\x83 sunt din tab\xc4\x83ra lui au avut ini\xc8\x9biativa s\xc4\x83 ucid\xc4\x83 evreii \xc8\x99i s\xc4\x83 le jefuiasc\xc4\x83 averile._NEWLINE_\xc3\x8en unele cazuri, evreii au supravie\xc8\x9buit dup\xc4\x83 ce au fost cre\xc8\x99tina\xc8\x9bi cu for\xc8\x9b\xc4\x83, a\xc8\x99a cum s-a f\xc4\x83cut \xc3\xaen Regensburg, unde mul\xc8\x9bimea crucia\xc8\x9bilor au arestat \xc3\xaentreaga comunitate evreiasc\xc4\x83, ai c\xc4\x83rei membri au fost b\xc4\x83ga\xc8\x9bi cu for\xc8\x9ba \xc3\xaen Dun\xc4\x83re \xc8\x99i au fost boteza\xc8\x9bi \xc3\xaen grup. Dup\xc4\x83 plecarea crucia\xc8\x9bilor, evreii s-au re\xc3\xaentors la practicarea iudaismului.\n_START_SECTION_\nFolkmar \xc8\x99i Gottschalk\n_START_PARAGRAPH_\n\xc3\x8en prim\xc4\x83vara anului 1096, s-a format un num\xc4\x83r de mici grupuri de cavaleri \xc8\x99i \xc8\x9b\xc4\x83rani, fiind cu to\xc8\x9bii inspira\xc8\x9bi de predicile cu privire la cruciad\xc4\x83. Cruciada preotului Folkmar \xc3\xaenceput\xc4\x83 \xc3\xaen Saxonia a persecutat evreii din Magdeburg \xc8\x99i mai t\xc3\xa2rziu pe cei din Praga. Episcopul catolic Cosmas a \xc3\xaencercat s\xc4\x83 \xc3\xaempiedice convertirile for\xc8\x9bate \xc8\x99i \xc3\xaentreaga ierarhie catolic\xc4\x83 din Boemia a luat pozi\xc8\x9bie al\xc4\x83turi de \xc8\x99eful lor.  Ducel Bratislav nu se afla \xc3\xaen \xc8\x9bar\xc4\x83 iar protestele \xc3\xaenal\xc8\x9bilor ierarhi catolici nu au putut opri mul\xc8\x9bimile ce crucia\xc8\x9bi._NEWLINE_Ierarhia catolic\xc4\x83 luat\xc4\x83 ca un tot a condamnat persecutarea evreilor \xc3\xaen toate regiunile afectate, (de\xc8\x99i protestele preo\xc8\x9bimii a avut un  efect ne\xc3\xaensemnat). Foarte activi \xc3\xaen condamnarea persecu\xc8\x9biilor erau preo\xc8\x9bii parohiali. Este cunoscut cazul unui singur c\xc4\x83lug\xc4\x83r pe nume Gottschalk care s-a al\xc4\x83turat crucia\xc8\x9bilor \xc8\x99i a \xc3\xaencurajat persecu\xc8\x9biile.  Cronicarul Hugo de Flavigny aduce m\xc4\x83rturie cum au fost ignorate aceste apeluri: \xe2\x80\x9ePare \xc3\xaen mod sigur surprinz\xc4\x83tor c\xc4\x83 \xc3\xaentr-o singur\xc4\x83 zi \xc3\xaen mai multe locuri diferite, mobilizate de o inspira\xc8\x9bie violent\xc4\x83, au avut loc asemenea masacre, \xc3\xaen ciuda dezaprob\xc4\x83rii \xc8\x99i condamn\xc4\x83rii generale ca fiind contrare religiei. Dar mai \xc8\x99tim c\xc4\x83 ele nu au putut fi evitate \xc3\xaen ciuda faptului ca au trebuit s\xc4\x83 fac\xc4\x83 fa\xc8\x9ba excomunic\xc4\x83rii impuse de numero\xc8\x99i clerici \xc8\x99i a amenin\xc8\x9b\xc4\x83rii cu pedeapsa din partea a numero\xc8\x99i principi.\xe2\x80\x9d \xc3\x8en general, mul\xc8\x9bimea crucia\xc8\x9bilor nu se temea de nicio pedeaps\xc4\x83, de vreme ce tribunalele locale nu aveau nicio putere s\xc4\x83-i pun\xc4\x83 sub acuzare \xc3\xaen timpul trecerii prin sectoarele lor de competen\xc8\x9b\xc4\x83 \xc8\x99i nici nu aveau capacitatea s\xc4\x83 identifice \xc8\x99i s\xc4\x83 acuze indivizi izola\xc8\x9bi. Apelurile clericilor au fost ignorate pe temeiuri asem\xc4\x83n\xc4\x83toare, (nu s-au luat m\xc4\x83suri cu privire la excomunicarea unor indivizi separa\xc8\x9bi de mul\xc8\x9bime), iar crucia\xc8\x9bii au crezut c\xc4\x83 oricare dintre cei care propov\xc4\x83duiau mila fa\xc8\x9b\xc4\x83 de evrei f\xc4\x83cea asta deoarece cedaser\xc4\x83 mitei evreie\xc8\x99ti. _NEWLINE_C\xc4\x83lug\xc4\x83rul Gottschalk a condus o cruciad\xc4\x83 plecat\xc4\x83 din Rhineland and Lorena spre Ungaria, atac\xc3\xa2nd ocazional comunit\xc4\x83\xc8\x9bile evreie\xc8\x99ti de-a lungul acestui drum. La sf\xc3\xa2r\xc8\x99itul lunii iunie 1906, crucia\xc8\x9bii condu\xc8\x99i de Gottschalk au fost  \xc3\xaent\xc3\xa2mpina\xc8\x9bi de regele Coloman al Ungariei. Crucia\xc8\x9bii au \xc3\xaenceput \xc3\xaens\xc4\x83 jefuiasc\xc4\x83 zonele rurale. Regele a cerut dezarmarea celor care provocau violen\xc8\x9be. Dup\xc4\x83 ce armele au fost puse \xc3\xaen siguran\xc8\x9b\xc4\x83, ungurii \xc3\xaenfuria\xc8\x9bi au t\xc4\x83b\xc4\x83r\xc3\xa2t pe crucia\xc8\x9bi \xc8\x99i \xe2\x80\x9e\xc3\xaentreaga c\xc3\xa2mpie a fost acoperit\xc4\x83 cu cadavre \xc8\x99i cu s\xc3\xa2nge\xe2\x80\x9d._NEWLINE_Preotul Folkmar \xc8\x99i crucia\xc8\x9bii saxoni au avut o soart\xc4\x83 asem\xc4\x83n\xc4\x83toare din partea ungurilor c\xc3\xa2nd au \xc3\xaenceput s\xc4\x83 jefuiasc\xc4\x83 satel.\n_START_SECTION_\nEmicho\n_START_PARAGRAPH_\nCel mai numeros grup de crucia\xc8\x9bi \xc8\x99i cel mai profund impllicat \xc3\xaen actele de violen\xc8\x9b\xc4\x83 \xc3\xaempotriva evreilor a fost cel condus de contele Emicho. Format\xc4\x83 la \xc3\xaenceputul verii anului 1096, armata de cam 10.000 de b\xc4\x83rba\xc8\x9bi, femei \xc8\x99i copii a pornit din zona v\xc4\x83ii r\xc3\xa2ului Rhin spre Dun\xc4\x83re. For\xc8\x9belor lui Emicho li s-au al\xc4\x83turat cele ale lui William T\xc3\xa2mplarul  \xc8\x99i ale lui Drogo din Nesle. Aceste noi grupuri erau formate din oameni din Rhineland, estul Fran\xc8\x9bei, Lorena \xc8\x99i chiar \xc8\x99i din Anglia. _NEWLINE_\xc3\x8emp\xc4\x83ratul Henric al IV-lea, aflat \xc3\xaen acel moment \xc3\xaen sudul Italiei, a transmis ordine clare cu privire la protejarea evreilor de inten\xc8\x9biile lui Emicho. Dup\xc4\x83 ce mai mul\xc8\x9bi evrei au fot uci\xc8\x99i la Metz \xc3\xaen mai, episcopul din Speyer a oferit ad\xc4\x83post evreilor din zona lui de competen\xc8\x9b\xc4\x83. Cu toate acestea, \xc3\xaen Speyer au fost uci\xc8\x99i cel pu\xc8\x9bin 12 evrei.  Episcopul din Worms a \xc3\xaencercat \xc8\x99i el s\xc4\x83-i apere pe evrei, dar crucia\xc8\x9bii au intrat cu for\xc8\x9ba \xc3\xaen palatul episcopal \xc8\x99i au ucis pe evreii g\xc4\x83si\xc8\x9bi aici. \xc3\x8en Worms au fost uci\xc8\x99i cam 800 de evrei care au refuzat botezul cre\xc8\x99tin._NEWLINE_Ve\xc8\x99tile despre cruciada lui Emicho s-au r\xc4\x83sp\xc3\xa2ndit rapid, el \xc8\x99i tovar\xc4\x83\xc8\x99ii s\xc4\x83i fiind \xc3\xaempiedica\xc8\x9bi s\xc4\x83 intre \xc3\xaen Mainz pe 25 mai de episcopul Ruthard. Emicho a acceptat \xc8\x99i o cantitate de aur oferit\xc4\x83 de evreii din Mainz, care sperau s\xc4\x83-i c\xc3\xa2\xc8\x99tige bun\xc4\x83voin\xc8\x9ba. Episcopul Ruthard a \xc3\xaencercat s\xc4\x83-i apere pe evrei prin ascunderea lor \xc3\xaen palatul episcopal. Emicho nu a \xc3\xaempiedicat \xc3\xaens\xc4\x83 pe niciunul dintre oamenii s\xc4\x83i s\xc4\x83 intre \xc3\xaen ora\xc8\x99, iar la 27 mai s-a declan\xc8\x99at masacrul. Mul\xc8\x9bi dintre burghezii cre\xc8\x99tini ai ora\xc8\x99ului aveau leg\xc4\x83turi str\xc3\xa2nse de afaceri cu evreii \xc8\x99i le-au oferit unora dintre ei ad\xc4\x83post \xc3\xaempotriva crucia\xc8\x9bilor. (La fel aveau s\xc4\x83 fac\xc4\x83 \xc8\x99i burghezi praghezi.) Burghezii din Mainz s-au al\xc4\x83turat mili\xc8\x9biilor de sub jurisdic\xc8\x9bia episcopului \xc8\x99i a guvernatorului militar al ora\xc8\x99ului \xc3\xaen lupta \xc3\xaempotriva bandelor  cruciate. Luptele au \xc3\xaenceptat \xc3\xaen momentul \xc3\xaen care \xc3\xaen zon\xc4\x83 au sosit noi efective de crucia\xc8\x9bi. \xc3\x8en ciuda exemplelor date de burghezi \xc8\x99i de episcop, numero\xc8\x99i or\xc4\x83\xc8\x99eni de r\xc3\xa2nd din Mainz s-au al\xc4\x83turat crucia\xc8\x9bilor violen\xc8\x9bi. Mainz a fost localitatea \xc3\xaen care s-au \xc3\xaenregistrat cele mai mari violen\xc8\x9be. _NEWLINE_Pe 29 mai, Emicho a ajund \xc3\xaen K\xc3\xb6ln. Aici cei mai mul\xc8\x9bi evrei fugiser\xc4\x83 deja din ora\xc8\x99, iar cei r\xc4\x83ma\xc8\x99i fuseser\xc4\x83 ascun\xc8\x99i de cre\xc8\x99tinii locali. \xc3\x8en K\xc3\xb6ln, lui Emicho i s-au al\xc4\x83turat alte grupuri mai mici de crucia\xc8\x9bi. Crucia\xc8\x9bii au p\xc4\x83r\xc4\x83sit ora\xc8\x99ul dup\xc4\x83 ce au jefuit casele p\xc4\x83r\xc4\x83site de evrei. Emicho a continuat drumul spre Ungaria, al\xc4\x83tur\xc3\xa2ndu-i-se pe parcus \xc8\x99i grupuri de sa\xc8\x99i. Regele Coloman le-a refuzat crucia\xc8\x9bilor tranzitul prin Ungaria. Contele Emicho \xc8\x99i r\xc4\x83zboinicii lui au asediat ora\xc8\x99ul Meseberg de pe r\xc3\xa2ul Leitha. La \xc3\xaenceput, regele maghiar s-a g\xc3\xa2ndit s\xc4\x83 fug\xc4\x83 spre Rusia, dar av\xc3\xa2ntul ini\xc8\x9bial al asediatorilor a sc\xc4\x83zut, iar ungurii au contraatacat, crucia\xc8\x9bii murind pe c\xc3\xa2pul de lupt\xc4\x83 sau \xc3\xaenceca\xc8\x9bi \xc3\xaen r\xc3\xa2u. Emicho \xc8\x99i c\xc3\xa2\xc8\x9biva dintre conduc\xc4\x83torii crucia\xc8\x9bi au reu\xc8\x99it s\xc4\x83 fug\xc4\x83 \xc8\x99i s\xc4\x83 se refugieze \xc3\xaen  Italia sau \xc3\xaen \xc8\x9b\xc4\x83rile de origine. William T\xc3\xa2mplarul \xc8\x99i c\xc3\xa2\xc8\x9biva dintre supravie\xc8\x9buitori s-au al\xc4\x83turat mai t\xc3\xa2rziu lui principalelor for\xc8\x9be ale cavalerilor crucia\xc8\x9bi conduse de Hugues de Vermandois.\n_START_SECTION_\nAtacuri t\xc3\xa2rzii\n_START_PARAGRAPH_\n\xc3\x8en anul 1096, Godfrey de Bouillon a str\xc3\xa2ns de asemenea tribut de la evreii din Mainz \xc8\x99i K\xc3\xb6ln, dar nu a permis declan\xc8\x99area violen\xc8\x9belor. Dup\xc4\x83 succesul primei cruciade \xc3\xaen \xc8\x9aara Sf\xc3\xa2nt\xc4\x83, evreii din Ierusalim au fost ori uci\xc8\x99i odat\xc4\x83 cu musulmanii, ori alunga\xc8\x9bi din ora\xc8\x99. _NEWLINE_Prima cruciad\xc4\x83 a declan\xc8\x99at o lung\xc4\x83 tradi\xc8\x9bie a violen\xc8\x9belor organizate \xc3\xaempotriva evreilor din Europa. Averile confisacate de la evrei au fost folosite \xc3\xaen Fran\xc8\x9ba pentru finan\xc8\x9barea celei de-a doua cruciade. Atacurile asupra evreilor nu au mai avut amploarea celor din 1096. \xc3\x8en Anglia, cruciada a treia a  fost pretextul pentru expulzarea evreilor \xc8\x99i pentu confiscarea averilor lor. Cruciadele ciobanilor din 1251 \xc8\x99i 1320 au fost de asemenea prilejuri pentru atacuri impotriva evreilor din Fran\xc8\x9ba, iar \xc3\xaen cazul celei de-a doua \xc8\x99i a celor din Aragon.\n_START_SECTION_\nReac\xc8\x9biile evreilor\n_START_PARAGRAPH_\nVe\xc8\x99tile despre atacuri s-au r\xc4\x83sp\xc3\xa2ndit rapid \xc8\x99i au ajuns la urechile evreilor din diferitele comunit\xc4\x83\xc8\x9bi din jurul Ierusalimului cu mult timp \xc3\xaenaintea venirii crucia\xc8\x9bilor \xc3\xaen zon\xc4\x83. _NEWLINE_Cronicile evreie\xc8\x99ti consider\xc4\x83 evreii din Rheinland martiri care s-au jertfit de bun\xc4\x83voie pentru credin\xc8\x9b\xc4\x83 \xc8\x99i onoare. Av\xc3\xa2nd ca alternative convertirea sau moartea, evreii au ales de obicei moartea. \xc3\x8en unele cazuri, lideri evrei au acceptat s\xc4\x83 fie boteza\xc8\x9bi numai pentru a avea ocazia s\xc4\x83 vorbeasc\xc4\x83 \xc3\xaempotriva cre\xc8\x99tinilor aduna\xc8\x9bi la ceremonia de botez. Cronicarii evrei l-au blestemat pe Emicho ori de c\xc3\xa2te ori l-au men\xc8\x9bionat \xc3\xaen scrierele lor, iar pe Pap\xc4\x83 l-au comparat cu Satana. _NEWLINE_Sigebert din Gembloux a scris c\xc4\x83 cei mai mul\xc8\x9bi evrei converti\xc8\x9bi la cre\xc8\x99tinism \xc3\xaenainte de cruciade s-au re\xc3\xaentors la credin\xc8\x9ba iudaic\xc4\x83.  _NEWLINE_\xc3\x8en anii care au urmat cruciadelor, comunit\xc4\x83\xc8\x9bile evreie\xc8\x99ti s-au confruntat cu problemele spinoase ale crimei \xc8\x99i sinuciderii, care erau p\xc4\x83cate pentru evrei \xc3\xaen aceea\xc8\x99i m\xc4\x83sur\xc4\x83 \xc3\xaen care erau pentru cre\xc8\x99tini. Evreii au cercetat precedentele istorice pentru a-\xc8\x99i justifica ac\xc8\x9biunile: sinuciderea pentru onoare a regelui Saul, revolta Macabeilor \xc3\xaempotriva lui Antioh al IV-lea Epifanes, pactul sinuciga\xc8\x99 al ap\xc4\x83r\xc4\x83torilor cet\xc4\x83\xc8\x9bii Masada \xc8\x99i revolta lui Bar Kohba, care au fost considerate mor\xc8\x9bi justificabile \xc3\xaen fa\xc8\x9ba unor inamici mai puternici. _NEWLINE_\xc3\x8enainte de cruciade, comunit\xc4\x83\xc8\x9bile evreie\xc8\x99ti erau divizate \xc3\xaen trei mari regiuni, independente una de cealalt\xc4\x83: evreii locuitori \xc3\xaen \xc8\x9b\xc4\x83rile islamice, cei din Imperiul Bizantin \xc8\x99i cei din Europa Occidental\xc4\x83 catolic\xc4\x83. Evenimentele \xc3\xaencepute \xc3\xaen 1096 au generat apari\xc8\x9bia unei con\xc8\x99tiin\xc8\x9be a unit\xc4\x83\xc8\x9bii celor trei mari grupuri.'